TIE VAPAUTUMISEEN
OPETUS: GORDON VAN VEELEN
OKKULTISMIN VAIKUTUS IHMISEN ELÄMÄÄN
Hei! Olen Gordon van Veelen Hollannista.
Olen Healing Rooms -liikkeen yksi johtajista.
Yritämme motivoida tavallisia uskovia parantamisen palvelutyöhön.
Seurakunnan kutsu on Jeesuksen ajoista asti ollut, -
että uskovien tulisi paitsi puhua ikuisesta pelastuksesta, -
myös parantaa sairaita.
Koulutan ihmisiä ja käsittelen parantamisen eri puolia.
Tänään aiheena on okkultismi.
Meistä jokaisella on erityinen elämäntarkoitus.
Ennen kuin synnyimme Jumala katsoi meitä ja näki DNA:mme.
Hän näki, mitä meissä on.
Ja Hänellä oli suunnitelma ja tarkoitus meistä jokaiselle.
Emme itse tienneet sitä. Olimme liian pieniä. Eivät tienneet vanhemmatkaan
Mutta joku tietää, paholainen.
Se on hyvä psykologi. Se näkee, mitä meissä on -
ja millaisia mahdollisuuksia meillä on.
Se laatii strategisen suunnitelman -
erottaakseen meidät elämän- tarkoituksestamme ja kutsustamme.
Elämäntarkoituksemme ei toteudu automattisesti.
Meidän pitää tehdä yhteistyötä Jumalan kanssa.
Paholainen yrittää suistaa meidät raiteilta ja harhauttaa meidät, -
jotta emme kehity niin kuin voisimme -
ja jotta suoriudumme huonommin kuin voisimme -
ja jotta meistä tulisi onnettomia.
Se käyttää kaikenlaisia temppuja suistaakseen meidät raiteilta.
Ensin se yrittää puhua elämäämme valheita, -
tuoda elämäämme pelkoja, -
tuoda olosuhteita, jotka saavat meidät pettymään, sulkeutumaan kuoreemme
rakentamaan suojamuureja, yrittämään puolustaa itseämme -
ja sulkemaan sydämemme siltä, mitä Jumalalla on meille varattuna.
Paholainen yrittää ensin vaikuttaa elämäämme ulkopuolelta -
olosuhteiden kautta ja kertomalla valheita.
Valheet tulevat usein muiden ihmisten kautta. Uskomme niitä.
Se valehtelee, ettemme kelpaa emmekä osaa.
Ettemme ikinä saavuta unelmiamme.
Mutta se ei riitä paholaiselle. Se yrittää tulla sisään elämäämme.
Mutta sillä ei ole siihen automaattista oikeutta.
Se tarvitsee meiltä siihen luvan.
Raamattu kertoo tavoista, joilla se yrittää tulla elämäämme.
Niillä tarkoitetaan okkultismia.
Maailmassa on kaksi henkeä.
Jumala on Henki, ja paholainen on henki.
On kaksi voimaa, Jumalan voima ja demoninen voima.
On kahdenlaista ilmoitusta.
Jumalallista ilmoitusta ja demonista ilmoitusta.
Joskus ihmiset ajattelevat, -
että on olemassa neutraalia tietoa ja ennustamista, joka on harmitonta.
Ei. Tiedon tulevasta saa joko Jumalalta -
tai sen saa demoneilta.
Yliluonnollisen paranemisen saa joko Jumalalta tai demoneilta.
Elämääsi vaikuttava voima tulee joko Jumalalta -
tai demoneilta. Ei ole välimaastoa.
Paholainen yrittää vietellä meidät -
sekaantumaan sen voimaan, tai kuten joskus sanotaan, energiaan, -
sekaantumaan sen maailmaan.
Se yrittää vietellä hakemaan ilmestystä tai ennustuksia siltä.
Se yrittää vietellä hakemaan paranemista siltä, vaihtoehtohoitoja.
Se ei ole uusi asia. Sitä kutsutaan new ageksi, uudeksi ajaksi, -
mutta se ei ole uutta, se on hyvin vanhaa.
Luemme siitä Raamatusta, esimerkiksi 5. Moos. 18:sta.
Siinä Israelin kansaa varoitetaan ankarasti, -
kun se oli astumassa Luvattuun maahan, -
kaanalaisten harjoittamasta okkultismista.
"Kun tulet siihen maahan, jonka Herra, sinun Jumalasi, sinulle antaa, -
niin älä opettele jäljittelemään niiden kansojen kauhistavia tekoja.
Älköön keskuudessasi olko ketään, -
joka panee poikansa tai tyttärensä kulkemaan tulen läpi, -
tahi joka tekee taikoja, ennustelee merkeistä, -
harjoittaa noituutta tai velhoutta, joka lukee loitsuja, -
kysyy vainaja- tai tietäjähengiltä tahi kääntyy vainajien puoleen.
Sillä jokainen, joka senkaltaista tekee, on kauhistus Herralle, -
ja sellaisten kauhistusten tähden Herra, sinun Jumalasi, -
karkoittaa heidät sinun tieltäsi.
Ole siis nuhteeton Herran, sinun Jumalasi, edessä."
Nämä ikivanhat sanat kertovat, -
kuinka Jumala vihaa okkultistisia menoja.
Niiden kautta me näet astumme pahan, paholaisen maailmaan, -
ja se saa laillisen hallinnan elämästämme.
Jos sekaannumme okkultismiin, avaamme oven paholaiselle -
tulla elämäämme vaikuttamaan pysyvästi.
Paholainen puhuu ihmisille koko ajan -
ja yrittää saada heidät tekemään jotain pahaa.
Useimmiten kieltäydymme. Käytämme maalaisjärkeä.
Emme halua osallistua pahuuteen ja syntiin.
Valtaosa sen tuomista kiusauksista ei tehoa.
Niinpä se yrittää ujuttautua elämäämme -
okkultismin kautta.
Se sanoo: "Kokeilkaa tätä."
Heti kun kokeilet, avaat oven paholaiselle.
Maassani Hollannissa voi ostaa kaikkialta buddha-patsaita.
Niitä valmistetaan massoittain Kiinassa. Ne ovat halpoja.
Ihmiset pitävät niitä hauskoina ja kivoina.
Niitä pidetään puutarhoissa ja kotona. Joskus ne koristellaan kukilla.
He sanovat: "Emme palvo jumalaa. Buddha oli luultavasti hyvä mies."
"Kunnioitamme häntä. Patsas on rauhoittava. Laitamme sen esille."
Mutta heti kun ostat sen, -
ostat jotain, mikä kuuluu toiseen uskontoon.
Ostat jotain, mitä Jumala ei hyväksy, -
ja annat demonien tulla kotiisi ja henkilökohtaiseen elämääsi.
Paholainen yrittää päästä elämäämme monin tavoin. Se kaikki on okkultismia
Saatat nähdä sanomalehdessä sivun, -
jossa on horoskooppi. Alat lukea sitä.
Ajattelet: "Tämä on vain hupia. Luen horoskoopin huvikseni."
"En usko siihen. Haluan vain tietää, mitä tänään kirjoitetaan."
Heti kun annat sen päästä sisään järjestelmääsi -
lukemalla sen, annat paholaiselle tekosyyn -
tulla elämääsi aiheuttamaan vahinkoa.
Sen aikomus ei ole antaa meille tietoa.
Sen aikomus on saada vaikutus ja voima ylitsemme, -
jotta se lopuksi voi tuhota meidät tai aiheuttaa itsetuhomme.
Olen tavannut monia, jotka ovat sotkeutuneet okkultismiin.
He ovat käyneet noidalla tai ennustajalla tai kokeilleet taikuutta.
Mutta lopuksi he masentuivat vakavasti.
Olen useasti tavannut henkilöitä, -
jotka seurakunnassa ylistyksen ja rukouksen aikana -
alkoivat voida huonosti ja jopa pyörtyivät.
Pohdimme, mitä siinä tapahtui.
Miksi hän alkoi voida pahoin ylistyksen aikana?
Syy oli se, että henkilö oli joskus sotkeutunut jonkinlaiseen noituuteen -
tai okkultismin harjoittamiseen.
Heti kun hän astui seurakuntaan, demonit hermostuivat niin, -
että ne tuottivat heikkoa oloa, -
huimausta ja jopa tajunnan menetystä, -
sillä ne eivät halua olla -
Jumalan läsnäolossa. Ne vihaavat sitä ja hermostuvat siitä.
Okkultistiset menot ovat hyvin vaarallisia.
Pääosin ne tulevat muista uskonnoista.
Etenkin hindulaisuus ja buddhalaisuus ovat tunnettuja okkultismista.
Mutta sitä esiintyy kaikissa pakanauskonnoissa, -
jossa ei palvella Jumalaa ja Jeesusta.
On kamalaa, mihin ihmiset uteliaisuutensa takia joutuvat.
He haluavat vain tietää ja kokeilla ajatellen, että se on harmitonta.
Mutta he joutuvat paholaisen vaikutuspiiriin.
Usein kun keskustelen ihmisten kanssa Jeesuksesta, -
ihmiset reagoivat epänormaalin kielteisesti.
He ovat yhtäkkiä täynnä vihaa, -
vaikka muuten he ovat hyvin ystävällisiä.
Heti kun lausun Jeesus-nimen tai puhun Jumalasta, -
Abrahamin, Jaakobin ja Iisakin Isästä, -
sillä hetkellä heille ikään kuin tapahtuu jotain, -
ja he raivostuvat, muuttuvat hyvin kielteisiksi eivätkä halua kuunnella.
Heidän olemuksensa ei olekaan enää rauhallinen.
Heidän silmissään näkee epätavallista kovuutta.
Silloin tajuan, että henkilö on joskus ollut mukana -
jonkinlaisessa okkultismissa, vaihtoehtoterapiassa, -
kenties jossain itäisessä taistelulajissa -
tai kamppailulajeissa, joissa on okkultistisia vaikutuksia.
Tai ehkä hän turvautuu vaihtoehtohoitoihin -
tai lääketieteeseen, joka muistuttaa pikemminkin noituutta, -
kuten kiinalainen lääketiede, joka perustuu mm. taolaisuuteen, -
jiniin ja jangiin ja akupunktioon.
Ihmisillä tässä maassa, kuten kotimaassanikin, -
ei ole aavistustakaan, mihin he sotkeutuvat. Ei aavistustakaan.
Mutta Raamattu tekee asian selväksi.
Se kieltää sotkeutumasta henki- maailmaan ja leikkimästä sen kanssa.
Se kieltää leikkimästä energioiden, okkultististen voimien -
ja vaihtoehtohoitojen kanssa.
Se kieltää käymästä ennustajalla ja kokeilemasta niitä asioita, -
koska tekemällä niin ihminen joutuu pahojen henkien hallintavallan alle.
Mitä pahat henget tekevät?
Ne aiheuttavat kaikenlaista psykologista vahinkoa.
Yleisin on masennus.
Toinen on se, että ihminen alkaa kokea -
kielteisiä tunteita kristinuskoa kohtaan.
Kristinusko alkaa tuntua vaikealta.
Monilla okkultismiin sekaantuneilla on uskoon tultuaan -
vaikeuksia lukea Raamattua.
He eivät muista lukemastaan mitään tai heitä alkaa väsyttää kovasti.
Tai kun he kuulevat kristillisen laulun, -
heitä alkaa heti nukuttaa tai he eivät pysty keskittymään.
Okkultismiin sekaantuminen vaikuttaa ihmiseen monin eri tavoin.
Se voi vaikuttaa ihmisen henkeen eli ihmisen Jumala-suhteeseen.
Se voi vaikuttaa sielunelämään, eli ihmisen tunne-elämä alkaa horjua.
Usein se on kielteisyyttä tai masennusta.
Se voi johtaa itsemurha-ajatuksiin ja jopa itsemurhaan.
Raamattu puhuu kuningas Saulista, Israelin yhdestä kuninkaasta.
Hän tarvitsi "neuvoa" ennen taisteluun lähtemistä.
Koska hän oli loitontunut ja vieraantunut Jumalasta, -
hän turvautui lopuksi noidan neuvoihin.
Noita kertoi Saulille, että tulevaisuus on synkkä. Saul kuolisi.
Sitten seuraavana päivänä taistelussa Saul näki, että tappio häämötti.
Saul oli tappioasemassa, ja vihollinen alkoi piirittää häntä.
Niinpä Saul teki itsemurhan painamalla miekan rintaansa.
Raamattu kommentoi sitä sanoen, -
että koska Saul harjoitti spiritismiä, kysyi neuvoa vainajahengiltä -
ja sotkeutui noituuteen, -
hänelle ei ollut toivoa ja siksi hän surmasi itsensä.
Raamattu varoittaa okkultismista monessa muussakin kohdassa -
niin Vanhassa kuin Uudessa testamentissa.
Henkimaailmassa ei ole neutraalia aluetta.
Siellä ei ole neutraalia aluetta.
Jumalalla, Pyhällä Hengellä tai Jeesuksella on voima.
Se on yhteydessä Jumalan palvelemiseen tai ylistykseen, -
ja kunnian saa Jumala.
Kaikki muu voima, esitetäänpä se miten kauniisti tahansa, -
ellei se tule Jeesukselta tai Pyhältä Hengeltä, -
ja jos se ei tuo kunniaa Jumalalle tai Jeesukselle, se on demonista, -
kuinka hyvältä tahansa se näyttäisi ja vaikka se toimisi.
Olen tavannut monia, -
jotka ovat osittain parantuneet vaihtoehtohoidoissa.
Mutta usein he kertovat, että sitten heidän avioliittonsa kriisiytyi -
tai he masentuivat.
Joku parani selkäkivusta, mutta tilalle tuli muita ongelmia, -
jotka tuhosivat hänen elämänsä.
En ole ikinä tavannut ketään, joka tuli okkultismista vahingoittumattomana.
Se esittäytyy helppona keinona -
saada rauha, lepo ja paraneminen.
Länsimaissa monet harrastavat joogaa tai meditaatiota.
Ne lupaavat rauhoittaa, -
helpottaa stressiä ja edistää terveyttä.
Niinpä ihmiset harjoittavat niitä.
Aluksi tuntuukin, että olo kohenee.
Olo voi tuntua rentoutuneemmalta ja terveemmältä.
Mutta samanaikaisesti vieraantuu Jumalasta, -
ja asiat alkavat kulkea vikasuuntaan, -
koska demonit saavat vaikutusvaltaa elämässä ja alkavat tehdä sinulle, -
mitä ne tahtovat. Ne saavat valtaa.
Vaikutukset voivat näkyä hengessä. Yhteys Jumalaan vahingoittuu.
Ne voivat näkyä sielunelämässä masennuksena.
Ne voivat näkyä fyysisessä elämässä erilaisina sairauksina.
Ne voivat näkyä talouselämässä erilaisina huolina, -
koska ihminen vieraannutti itsensä Jumalasta ja Hänen siunauksistaan, -
ja hän on nyt paholaisen vaikutusvallan alla.
Se ei ole kiinnostunut hyvinvoinnistasi. Sitä kiinnostaa vain valta elämästäsi.
Se haluaa, että sinä tuhoudut.
Raamattu puhuu okkultismin harjoittamisen seurauksista.
Siitä puhutaan erityisen paljon 5. Moos. 28:ssa.
Seurauksia kutsutaan kirouksiksi.
Siinä sanotaan, että kun ei pidä Jumalan lakeja -
ja erityisesti kun harjoittaa toisenlaista uskontoa, -
uskontoa, jossa palvellaan demoneita, -
uskontoa, jossa harjoitetaan okkultismia, spiritismiä, -
ennustamista ja povaamista -
ja kaikenlaista energioiden ja jumalattomien voimien kanavoimista, -
silloin ihmiselle tapahtuu jotain.
Raamattu sanoo ensinnäkin, -
että ihmisten ja karjan hedelmällisyys kärsii.
Se tarkoittaa, että lapsia ei synny tai lapset eivät ole terveitä.
Lisäksi näkyy vaikutuksia eläinten jälkeläisissä.
Joko syntyy sairaita jälkeläisiä tai ei synny jälkeläisiä lainkaan.
Se vaikuttaa maanviljelyyn.
Sääolosuhteet saattavat muuttua. Voi esiintyä kuivuutta.
Siksi sato voi jäädä pieneksi.
Vaikutukset voivat näkyä myös tunne-elämässä.
Voi esiintyä mielenvikaisuutta ja hämmennystä.
Se voi vaikuttaa fyysiseen elämään hedelmällisyyden lisäksi.
Raamattu kuvailee sairauksia, jotka voivat johtua okkultismista.
Raamattu puhuu myös poliittisista seurauksista, -
kun maa tai kansa hylkää Jumalan ja alkaa harjoittaa vierasta uskontoa, -
spiritismiä ja okkultismia.
Sellainen kansa tulee vihollisen lyömäksi ja menettää itsenäisyytensä.
Se kerrotaan Mooseksen laissa 5. Moos. kirjassa.
Tapahtuuko sellaista, saatat pohtia.
Israelin kansan historia muinaisina aikoina osoittaa, että niin kävi.
He hylkäsivät Jumalan lait ja harjoittivat kanaanilaista uskontoa, -
kuten lasten uhraamista, kaikenlaista prostituutiota, -
hengille uhraamista, ennustamista.
He alkoivat harjoittaa niitä. He jäljittelivät naapuriensa uskontoa.
Lopuksi vihollinen löi heidät.
He menettivät itsenäisyytensä. He joutuivat pakkosiirtolaisuuteen.
Sellainen on kansan kohtalo, kun kansa hylkää Jumalan -
ja alkaa harjoittaa vierasta uskontoa ja okkultismia.
Kehotan sinua henkilökohtaisessa elämässäsi varomaan niitä asioita.
Älä edes huviksesi katsele televisio-ohjelmia, -
joissa ennustetaan.
Ohjelmaan voi soittaa, ja joku nainen ohjelmassa ennustaa soittajalle.
Älä edes katsele sellaisia ohjelmia. Älä sekaannu lainkaan sellaiseen -
äläkä muihinkaan televisio-ohjelmiin -
tai kauhuelokuviin, joissa esitetään henkiä -
tai hengellisiä voimia.
Älä katsele sitä äläkä anna sen päästä sisään. Käännä se pois, -
sillä sellaiset asiat voivat vaikuttaa elämääsi.
Etelä-Amerikassa luokseni tuli tyttö, jolla oli kauhea päänsärky.
Laitoin käteni hänen päänsä päälle, ja päänsärky siirtyi toiseen paikkaan.
Se oli outoa. Päänsäryllä ei ole jalkoja, mutta se siirtyi kosketuksesta.
Kysyin, oliko hän koskaan ollut mukana okkultismissa tai noituudessa.
Hän vastasi: "En."
Kysyin, olivatko hänen vanhempansa tai muu suku? "Eivät", hän vastasi.
Sitten kysyin Jumalalta: "Päänsärky ei ole normaali."
"Se vaikuttaa demoniselta. Mitä se on?"
Jumala vastasi: "Se johtuu kauhuelokuvista."
Kysyin tytöltä: "Katsotko kauhuelokuvia?" Hän sanoi: "Katson."
Kysyin: "Onko se sinusta hyvä asia?"
Hän vastasi: "Nautin pelon ja jännityksen tunteesta."
Sanoin: "Kauhuelokuvat ovat täynnä henkiä ja yliluonnollisia voimia."
"Uskotko, että Jeesus pitää siitä?"
"Paholainen haluaa sinun katsovan niitä, -
sillä kun päästät sen sisään ja kulutat sitä, avaat elämäsi demoneille."
Kesti hetken saada hänet uskomaan, mutta lopulta hän myönsi, -
että se on väärin, Jumalan tahdon vastaista ja paholaiselle mieleen.
Hän teki parannusta ja pyysi anteeksi.
Sitten laskin uudelleen käteni hänen päänsä päälle, ja päänsärky lähti heti.
Kun leikitään henkien kanssa, katsotaan kauhuelokuvia -
sekä noituutta ja yliluonnollisia voimia esitteleviä elokuvia...
Tietokonepelit ovat samanlaisia.
Ne esittävät voimia, demoneja, henkiä -
ja yliluonnollisia asioita.
Et tiedäkään, miten haitallisia ne ovat, -
sillä ne liittävät sinut paholaiseen, ja se saa helpon pääsyn elämääsi.
Se ei ole armollinen. Sillä on tuhoisa vaikutus.
Jos olet kristitty, pysy siitä kaukana.
Ellet vielä ole uskossa, nyt tiedät, mistä iso osa ongelmistasi tulee.
Ne tulevat huolimattomasta elämästä -
ja okkultismin päästämisestä elämääsi.
Mutta sinä voit vapautua siitä.
Neuvoisin sinua todella -
keskustelemaan näistä asioista pastorin kanssa.
Käy Healing Roomissa.
Virossa niitä on kaksi Tallinnassa -
sekä yksi Rakveressä, Tartossa, -
Pärnussa ja Kuressaaressa.
Käy Healing Roomissa saamassa rukousta, -
jotta vapaudut demonisesta vaikutuksesta.
On tärkeää vapautua. Jumala tahtoo, että olet onnellinen.
Siksi Hän varoitti siitä Raamatussa. Hän tahtoo, että olet terve -
fyysisesti, emotionaalisesti.
Jumala tahtoo, että saavutat elämäntarkoituksesi.
Paholainen ei ole ystäväsi. Se on vastustajasi. Se yrittää estää sinua -
kehittämästä potentiaaliasi -
ja löytämästä Jumalalta saamaasi paikkaa.
Haluan vielä rukoilla tähän loppuun.
Isä, tulemme eteesi Jeesuksen nimessä.
Kiitämme Sinua varoituksistasi.
Kiitos, että Sinun aikomuksesi ovat ainoastaan rakkautta.
Kiitos ihmeellisestä suunnitelmastasi elämällemme.
Suunnitelmasi ovat uskomattoman hienot, suuremmat kuin käsitämme.
Olet meille niin ihmeellinen.
Herra, tiedämme, että on tarpeen -
vapautua paholaisen vallasta -
ja kaikesta vaikutuksesta, joka sillä mahdollisesti on meihin.
Kenties olemme uskoneet sen valheita tai antaneet sen viedä itsetuntomme.
Olemme saattaneet antaa sille vallan tunteistamme -
sotkeutumalla okkultismiin.
Kiitos, Herra. Sinä pystyt parantamaan ja vapauttamaan kokonaan.
Sinulla on meille ilon ja terveyden elämä.
Aamen.
Suomennos: TV7